
ABSTRACT


În arealul european
, tendinţa de normalizare a procesului de integrare socio-profesională a persoanelor cu dizabilităţi se manifestă în forme şi ponderi diferite în politicile sociale, obiectivul prioritar al programelor de orientare-formare profesională fiind încadrarea pe piaţa liberă a persoanelor cu dizabilităţi, munca „asistată” şi respectiv munca „protejată” reprezentând soluţii tranzitorii, de pregătire pentru munca „competitivă”.

Cea mai importantă măsură promovată pentru stimularea acestor modalitaţi de integrare în muncă o reprezintă aşa-numita cotă de angajare. Aceasta prevede obligaţia ca orice angajator cu un anumit număr de personal (ce diferă de la ţară la ţară) să ocupe un procent (de asemenea variabil) de posturi, cu personal din rândul persoanelor cu dizabilităţi.

De asemenea, sunt prevăzute şi o serie de alternative la cota de angajare precum: plata către stat a unor compensaţii în cazul nerealizării cotei de angajare stabilite prin lege, subcontractarea de servicii prestate de persoane cu dizabilităţi ce activează în ateliere protejate (centre de muncă la domiciliu sau centre ocupaţionale), organizarea de către angajatori (cu finanţare proprie) de cursuri de calificare/perfecţionare pentru persoane cu dizabilităţi, respectându-se condiţiile legale în vigoare, finanţarea de către angajatori a unor programe de pregătire vocaţională destinate persoanelor cu dizabilităţi ş.a. Alte măsuri de stimulare a angajării persoanelor cu dizabilităţi pe piaţa competitivă a forţei de muncă, promovate cu precădere în ţările Uniunii Europene, se referă la subvenţiile acordate de stat angajatorilor pentru adaptarea locului de muncă la cerinţele persoanelor cu handicap precum şi la subvenţiile acordate de stat pentru crearea unor locuri de muncă destinate persoanelor cu handicap.

Studiile de specialitate
 cerfică faptul că principalele provocări pe care le întâmpină ţările membre ale Uniunii Europene privind persoanele cu dizabilităţi rămân gradul mare de dependenţa al acestora faţă de ajutoarele sociale, rata scăzută de ocupare a forţei de muncă, creşterea ratei sărăciei şi a cheltuielilor publice  pentru acordarea prestaţiilor sociale. 
I. INTRODUCERE

Potrivit Proiectului de analiză şi dezbatere a procesului de integrare profesională a persoanelor cu handicap
, elaborat de către Centrul de Resurse şi Informare pentru profesiuni liberale în  colaborare cu  ANPH în anul 2005, în domeniul integrării profesionale a persoanelor cu handicap, în ţările Uniunii Europene se manifestă în ultimii ani o schimbare radicală de atitudine. 

În arealul european, tendinţa de normalizare a procesului de integrare socio-profesională a persoanelor cu dizabilităţi se manifesta în forme şi ponderi diferite în politicile sociale privind încadrarea, menţinerea şi promovarea la locul de muncă. 

Ca o consecinţă firească, prima opţiune este „munca deschisă” (open work), angajarea pe piaţa liberă, competitivă a muncii. 


Cea mai importantă măsură promovată pentru stimularea acestor modalitaţi de integrare în muncă o reprezintă cota de angajare. Aceasta prevede obligaţia ca orice angajator cu un anumit număr de personal (ce diferă de la ţară la ţară) să ocupe un procent (de asemenea variabil) de posturi, cu personal din rândul persoanelor cu dizabilităţi.

În cadrul unui studiu realizat de către European Centre for Social Welfare Policy and Research
 în anul 2008 se arată că sistemul cotei de angajare a pesoanelor cu dizabilităţi este aplicat indiferent de sectorul de angajare în Austria, Cehia, Franţa, Germania, Grecia, Ungaria, Italia, Lituania, Luxemburg, Malta, Olanda, Polonia, Portugalia, Slovacia şi Spania, în Belgia, Cipru, Irlanda şi Slovenia sistemul fiind aplicat parţial, fie în sectorul public, fie în cel privat. În state precum Danemarca, Estonia, Finlanda, Letonia, Suedia şi Marea Britania nu este aplicată nici o cotă de angajare ca metoda de stimulare a încadrării în muncă a persoanelor cu dizabilităţi.  


De asemenea, sunt prevăzute şi o serie de alternative la cota de angajare precum: 

1. plata către stat a unor compensaţii în cazul nerealizării cotei de angajare stabilite prin lege; 

2. subcontractarea de servicii prestate de persoane cu dizabilităţi ce activează în ateliere protejate (centre de muncă la domiciliu sau centre ocupaţionale); 

3. organizarea de către angajatori (cu finanţare proprie) de cursuri de calificare/ perfecţionare pentru persoane cu dizabilităţi, respectându-se condiţiile legale în vigoare; 

4. finanţarea de către angajatori a unor programe de pregătire vocaţională destinate persoanelor cu dizabilităţi ş.a.


Alte măsuri de stimulare a angajării persoanelor cu dizabilităţi pe piaţa competitivă a forţei de muncă, care au fost promovate cu precădere în ţările Uniunii Europene, se referă la: subvenţii acordate de stat angajatorilor pentru adaptarea locului de muncă la cerinţele persoanelor cu handicap; subvenţii acordate de stat pentru crearea unor locuri de muncă destinate persoanelor cu handicap etc.

Cu toate eforturile întreprinse, rata angajării persoanelor cu dizabilităţi pe piaţa competitivă a muncii este de 2-3 ori mai scăzută decât a celorlalte persoane. Din cota celor angajaţi, cei mai mulţi sunt persoane cu vârsta de peste 40 de ani. perioada de rămânere în şomaj este de 2 ori mai mare decât a persoanelor fără dizabilităţi.

„Munca asistată” reprezintă cea de-a doua opţiune de integrare profesională a persoanelor cu handicap în ţările din spaţiul european. Sintagma „muncă asistată” defineşte o activitate profesională remunerată, desfăşurată într-un loc de muncă obişnuit din comunitate şi acompaniată pe o perioadă determinată de servicii sau facilităţi de sprijin pentru menţinerea locului de muncă.


În Europa, aceste măsuri de sprijin diferă de la o ţară la alta. Serviciul de job-coach funcţionează în ţări ca Marea Britanie, Olanda ş.a. Sistemul subvenţiilor vizează fie compensaţii băneşti acordate de stat angajatorilor pentru productivitatea scăzută a angajaţilor cu dizabilităţi (Marea Britanie), fie completarea salariilor acestor persoane pâna la un nivel minim pe economie (Olanda).

Deşi are un evident caracter discriminator, „munca protejată” ramâne o opţiune – adesea singura viabilă – pentru unele categorii de persoane cu handicap. De aceea, cerinţa de a crea suficiente locuri de muncă protejate se regăseşte în „Regulile Standard privind Egalizarea Şanselor Persoanelor cu Handicap” (O.N.U., 1993).


Munca protejată are ca obiectiv să asigure persoanelor cu dizabilităţi care nu pot ocupa un loc de muncă obişnuit în comunitate, condiţii pentru a desfăşura o activitate utilă. Munca protejată poate constitui un stagiu de pregătire pentru persoanele cu dizabilităţi, în vederea integrării lor ulterioare pe piaţa competitivă a muncii.


Sistemul muncii protejate include: 

a) atelierele protejate (producţie sau servicii) pentru persoane care deţin un contract de angajare şi primesc o retribuţie; 

b) centrele ocupaţionale (rezidenţiale sau de zi) care desfăşoară activităţi productive, fără a încheia un contract de muncă şi fără a plăti o retribuţie, putându-se acorda „prime” pentru completarea alocaţiei pentru handicap. 

De fapt, nu producţia este scopul principal al acestor centre, ci efectele recuperatorii ale muncii – valorizarea aptitudinilor şi priceperilor, creşterea respectului de sine, menţinerea contactelor sociale ş.a.


Rata persoanelor cu dizabilităţi care părăsesc sistemul muncii protejate pentru a se încadra într-un loc de muncă de pe piaţa liberă este foarte scăzută. 

Întreprinderile sociale constituie o opţiune de muncă a persoanelor cu dizabilităţi, utilizată pe scară largă în Europa. Acestea sunt întreprinderi eficiente sub raport economic, înfiinţate cu scop social, care oferă oportunităţi de muncă, susţinere economică şi incluziune socio-profesională persoanelor cu dizabilităţi. Sunt unităţi care nu aparţin sistemului public. Membrii lor au drepturi egale, practicându-se un regim special al proprietăţii şi distribuţiei profitului.


În Uniunea Europeană sistemul întreprinderilor sociale reprezintă un segment important al modelului economic. În 2002 acest sistem includea cca. 2,3 milioane de persoane. Există diferite tipuri de întreprinderi sociale: firme sociale, 
întreprinderi comunitare, cooperative sociale, trusturi de dezvoltare, uniuni de credit, societăţi de garanţii mutuale etc.


Autorii studiului, operând o sinteza asupra datelor descrise mai sus, au fost în măsură să contureze un tablou al „modelului” european modern privind serviciile de orientare şi formare profesională a persoanelor cu dizabilităţi, obiectivul prioritar al programelor de orientare-formare profesională fiind munca „deschisă, competitivă” (pe piaţa liberă), munca „asistată” şi respectiv munca „protejată” reprezentând soluţii tranzitorii, de pregătire pentru munca „competitivă”. 

Conform studiului elaborat de către European Centre for Social Welfare Policy and Research anul trecut, principalele provocări pe care le întâmpină ţările membre ale Uniunii Europene privind persoanele cu dizabilităţi rămân gradul mare de dependenţa al acestora faţă de ajutoarele sociale, rata scăzută de ocupare a forţei de muncă, creşterea ratei sărăciei şi a cheltuielilor publice  pentru acordarea prestaţiilor sociale. 
II. REGLEMENTĂRI PRIVIND STIMULAREA ANGAJĂRII 
ÎN MUNCĂ A PERSOANELOR CU DIZABILITĂŢI 
ÎN STATE MEMBRE UE

AUSTRIA
Cadrul legal
 Legea federală privind persoanele cu dizabilităţi (2006).
Legea privind ocuparea în cazul persoanelor cu dizabilităţi stipulează faptul că toţi angajatorii din sectorul public sau privat sunt obligaţi să angajeze o persoană cu dizabilităţi, cu grad de handicap mai mare de 50%, la fiecare 25 de angajaţi. 

În situaţia în care această condiţie nu este respectată, angajatorul trebuie să achite o taxă în valoare de 206 euro/lună. Sumele sunt colectate într-un fond special care este utilizat pentru sprijinirea integrării persoanelor cu dizabilităţi. În anul 2005, de exemplu, în acest fond a fost strânsă suma de 76,5 milioane euro. 

BULGARIA
Cadrul legal
Codul muncii;

Legea privind protecţia, reabilitarea şi integrarea socială a persoanelor cu dizabilităţi;
Legea privind protecţia persoanelor fără un loc de muncă şi încurajarea angajării.

Potrivit legii, o societate care are un număr de cel puţin 50 de salariaţi este obligată să angajeze persoane cu dizabilităţi, într-un procent egal cu 4% din numărul total de salariaţi.

Prin persoane cu dizabilităţi se înţeleg următoarele categorii:

- persoane cu dizabilităţi de orice tip, gradul de handicap fiind de cel puţin  50%;

- tulburări de vedere şi auditive, gradul de handicap fiind de cel puţin 20%, respectiv 30%;

Cheltuielile legate de angajarea unei persoane cu dizabilităţi revin angajatorului. Iniţial, prin lege, societăţile au primit o serie de subvenţii şi stimulente pentru fiecare persoană cu dizabilităţi angajată. Ulterior aceste subvenţii au fost eliminate. Prin Fondul de reabilitare şi integrare socială se acordă doar o sumă de bani care poate fi utilizată de angajator pentru cumpărarea de tehnică de calcul sau alte produse/dispozitive speciale, necesare desfăşurării activităţii persoanei cu dizabilităţi.  

CEHIA

Cadrul legal

Codul muncii (2004);

Legea privind ocuparea forţei de muncă (2004).

Conform studiului realizat de către Academic Network of European Disability experts (ANED) privind încadrarea în muncă a persoanelor cu dizabilităţi în ţările europene
, în Cehia a fost creat, în anul 2004, cadrul legislativ care prevede cele mai importante măsuri pentru angajarea persoanelor cu dizabilităţi. 


Principala modalitate de încurajare a angajării acestora o reprezintă practicarea cotei de angajare, atât în sectorul public cât şi în cel privat, precum şi acordarea subvenţiilor de la stat.


Astfel, legea prevede o cotă de angajare a persoanelor cu dizabilităţi de 4% din totalul angajaţiilor, în cazul firmelor care au mai mult de 25 de angajaţi.


De asemenea, este prevăzută posibilitatea compensării nerealizării cotei, prin achiziţionarea de produse şi bunuri la a căror realizare au participat în proporţie de 50 % persoane cu dizabilităţi. 


 Cea mai uzitată metodă de compensare a cotei de angajare de către firme este însă contribuţia către bugetul de stat. Angajatorii folosesc această opţiune datorită caracterului său puţin costisitor şi convenabil. Conform legislaţiei în vigoare, pentru fiecare cotă de angajare nerealizată trebuie virată către bugetul de stat o sumă corespunzătoare a 2,5 salarii medii lunare.


 Angajatorii care nu respectă măsurile de stimulare a angajării persoanelor cu dizabilităţi vor fi penalizaţi de către oficiile de muncă.

Persoanele cu dizabilităţi pot beneficia de o serie de măsuri alternative pentru încurajarea inserţiei pe piaţa muncii, precum cursurile de orientare şi recalificare profesională organizate şi subvenţionate de către oficiile de muncă
.  Astfel, în colaborare cu persoana cu dizabilităţi, va fi elaborat un plan individual de recalificare. 


Pregătirea unei persoane cu dizabilităţi pentru obţinerea unui loc de muncă adecvat se va efectua pe baza unui acord încheiat cu oficiile de muncă. Formarea profesională se va efectua cu ajutorul unui asistent, pe o perioadă de maximum 24 de luni.

Angajarea persoanei cu dizabilităţi se realizează în locuri de muncă şi unităţi protejate. Un loc de muncă protejat este creat de angajator pe baza unui acord scris cu oficiile de muncă şi trebuie să fie menţinut pentru cel puţin doi ani de la data semnării acordului. O unitate protejată trebuie să aibă un minim 60% din totalul personalului format din persoane cu dizabilităţi. 


Oficiile de muncă pot acorda angajatorului o scutire de la plata taxelor şi impozitelor în schimbul creării unui loc de muncă protejat sau a infinţării a unei unităţi protejate. Cheltuielile specifice organizării cursurilor de formare profesională pentru persoanele cu dizabiliţăţi i se vor deduce angajatorului. Totodată, un angajator care are cel puţin 50% din totalul personalului format din persoane cu dizabilităţi are dreptul la o scutire a taxelor şi impozitelor. 

DANEMARCA

Cadrul legal

Legea privind încadrarea în muncă a persoanelor cu dizabilităţi (1998).

Conform studiului realizat de către Academic Network of European Disability Experts (ANED)
, Legea privind încadrarea în muncă a persoanelor cu dizabilităţi prevede acordarea unei subvenţii de la stat în proporţie de 50% din salariu pentru o perioadă de până la 6 luni, cu posibilitatea de extindere până la 9 luni unităţilor care angajează persoane cu dizabilităţi. De asemenea, prevede posibilitatea acordării de asistenţă pentru găsirea unui serviciu sau asistenţă pentru educaţie persoanelor cu dizabilităţi fizice sau psihice.
FINLANDA
Cadrul legal
Planul naţional de acţiune pentru muncă (2002);
Legea pensiilor (1999), cu modificările ulterioare.
Ministerul muncii are atribuţii privind încadrarea în muncă a persoanelor cu dizabilităţi, prin intermediul reţelei naţionale, care cuprinde 183 de oficii de muncă locale. 

Sistemul de reabilitare/integrare a persoanelor cu dizabilităţi este deosebit de complicat, deoarece există reglementări diferite, atât la nivelul ministerelor cu competenţe în domeniu (sănătate, muncă, educaţie, protecţie socială), cât şi la nivelul structurilor de asigurări sociale şi pensii.


Potrivit Legii pensiilor, persoanele cu dizabilităţi au dreptul de a-şi suspenda primirea pensiei/indemnizaţiei speciale, pe o durată de minim 6 luni şi maxim 2 ani, în situaţia în care doresc să lucreze pe piaţa liberă a muncii. De asemenea, aceste persoane pot opta pentru transferarea la o altă formă de protecţie socială, cum ar fi indemnizaţia de reabilitare, care este considerată o formă de salarizare pe piaţa muncii. 

Astfel, societăţile publice sau private sunt obligate să angajeze persoane cu dizabilităţi la cererea acestora. Societăţile în cauză primesc o serie de fonduri pentru sprijinirea integrării în muncă a persoanelor cu dizabilităţi din fondurile Ministerului pentru probleme sociale şi sănătate. Cu toate acestea, angajarea persoanelor cu dizabilităţi este privită ca o formă de protecţie socială şi nu are conotaţii legate de piaţa muncii, şomaj sau productivitate. 

FRANŢA
Cadrul legal
Legea nr. 102/2005 privind persoanele cu dizabilităţi.

Legea nr. 102/2005 privind persoanele cu dizabilităţi prevede faptul că atât companiile private, cât şi instituţiile publice care au un număr de cel puţin 20 de salariaţi sunt obligate să angajeze persoane cu dizabilităţi într-un procent egal cu cel puţin 6% din numărul total de salariaţi. 

Există trei posibilităţi de angajare a persoanelor cu dizabilităţi:

-  angajarea directă în cadrul companiei/instituţiei publice;

- angajarea indirectă, prin subcontractarea lucrărilor unei societăţi care are printre angajaţi persoane cu dizabilităţi;

- plata unei contribuţii către organizaţiile care gestionează aceste fonduri pentru integrarea socială a persoanelor cu dizabilităţi. Companiile private achită aceste sume către AGEPIGH
 sau în contul Fondului pentru incluziunea socială a persoanelor cu dizabilităţi în sectorul public. 

Valoarea contribuţiei poate ajunge de 600 de ori mai mare decât salariul minim/oră (în valoare de 8,71€ în anul 2008) pentru fiecare persoană care nu este angajată în cota legală de 6% din totalul de angajaţi al companiei/instituţiei publice. Dacă în decurs de 3 ani, postul respectiv nu este ocupat de o persoană cu dizabilităţi, valoarea contribuţiei poate ajunge la nivelul de 1500 de ori valoarea salariului minim/oră.

După aplicarea acestei legi, în anul 2008 numărul persoanelor cu dizabilităţi angajate a ajuns la 581.000, din care 409.000 în sectorul privat şi 172.000 în sectorul public, 33.000 de persoane desfăşurând activităţi independente. Potrivit statisticilor, doar 206.000 de persoane cu dizabilităţi, apte de muncă, nu sunt angajate. 

GERMANIA

Cadrul legal
Legea privind integrarea în muncă, profesie şi societate a persoanelor cu dizabilităţi;

Legea privind angajarea persoanelor cu handicap (2001).

Prin persoană cu dizabilităţi se înţelege persoana care are deficienţe fizice, psihice sau fiziologice nepermanente, cu un grad mai mic de 50%.

Potrivit reglementărilor legale, societăţile publice sau private care au un număr mai mare de 16 salariaţi, sunt obligate să angajeze un procent de maxim 5% persoane cu dizabilităţi, din totalul persoanelor angajate. În caz contrar, aceste societăţi trebuie să achite o compensaţie lunară de circa 100 de euro pentru fiecare persoană neangajată, în cazul procentului maxim de 5% şi de circa 250 de euro, în cazul unei cote mai mici de 2%. Mai mult, în cazul nerespectării acestor prevederi, societatea respectivă poate fi amendată. Costurile angajării sunt suportate de oficiile de muncă, potrivit prevederilor planului de acţiune „Integrarea ocupaţională a persoanelor cu dizabilităţi”.

Societăţile care angajează personal de acest tip mai primesc o serie de subvenţii, care cresc în situaţia în care angajează un procent mai mare de 5% persoane cu handicap sau vârsta angajaţilor de acest tip este mai mare de 65 de ani. Persoanele cu dizabilităţi au dreptul, potrivit legii, să-şi delege un reprezentant care să negocieze cu patronatul problemele de interes. Acest reprezentant are competenţe în angajarea persoanei cu dizabilităţi în companie, având în vedere calificarea profesională anterioară a acesteia, gradul de handicap, precum şi alte chestiuni specifice.


IRLANDA

Cadrul legal

Legea privind persoanele cu dizabilităţi (2005) 
.

În Irlanda, partea a 5-a a Legii privind persoanele cu dizabilităţi („Disability Act 2005“) pune bazele măsurilor pozitive de angajare a persoanelor cu dizabilităţi,  una dintre cele mai importante fiind cea a stabilirii unui target minim de angajare de 3% din totalul angajaţilor din sectorul public a persoanelor cu dizabilităţi. 


De asemenea, este reglementată obligaţia Ministerul întreprinderilor, comerţului şi muncii de a întocmi un plan sectorial privind strategia de angajare/participare a persoanelor cu dizabilităţi pe piaţa liberă a muncii.


În cadrul acestui plan sunt stabilite schemele de subvenţionare a salariilor (Wage Subsidy Scheme).  Aceste scheme oferă stimulente financiare angajatorilor din afara sistemului public pentru angajarea persoanelor cu dizabilităţi care prestează servicii pentru o perioadă mai mare de 20 de ore pe săptămână. Există 3 scheme care facilitează subvenţionarea salariilor persoanelor cu dizabilităţi, angajatorii putând beneficia fie de una dintre ele sau de toate în mod simultan, în funcţie de specificul activităţii prestate. 


Prima schemă prevede o subvenţionare a salariului angajatului cu dizabilităţi în valoare de maximum 9,500 €/an.


A doua schemă prevede acordarea unei finanţări în valoare de 10% până la 50% din salariu, subvenţionare care are rolul de a acoperi costurile suplimentare rezultate în urma angajării a cel puţin 2 persoane cu dizabilităţi (supraveghere, management).


A treia schemă, în valoare de 30.000 €/an, se acordă pentru angajarea unui cadru specializat (Employment Assistance Officer) atunci cand urmează a fi încadrate în muncă cel puţin 30 de persoane cu dizabilităţi.

ITALIA

Cadrul legal
Legea nr. 68/1999 privind dreptul de angajare a persoanelor cu dizabilităţi;
Legea nr. 113/1985 privind angajarea persoanelor cu deficienţe de vedere;
Legea nr. 29/1994 privind angajarea terapeuţilor în sistemul medical; 
Legea nr. 270 /1982 privind angajarea cadrelor didactice.

Legea nr. 68/1999 prevede faptul că autorităţile publice şi angajatorii privaţi sunt obligaţi să angajeze persoane cu handicap care aparţin următoarelor categorii: 

- persoanele de vârstă activă cu handicap fizic, senzorial, mental sau cognitiv, a căror capacitatea de lucru este redusă cu mai mult de 45%; 

-  persoane cu handicap vizual sau auditiv;

- militari sau persoane trecute în rezervă, foşti participanţi în operaţiuni de război (în sectorul public); 

- persoane cu capacitatea de lucru redusă cu mai mult de 33% (în sectorul privat); 


Atât companiile private, cât şi instituţiile publice sunt obligate să angajeze un anumit număr de persoane cu dizabilităţi:


- angajatorii care au mai mult de 50 de salariaţi trebuie să angajeze cel puţin 7% din totalul angajaţilor persoane cu dizabilităţi;


- angajatorii care au un număr de salariaţi cuprins între 36 - 50 de salariaţi trebuie să angajeze cel puţin 2 persoane cu dizabilităţi;

- angajatorii care au un număr de salariaţi cuprins 15 - 35 de salariaţi trebuie să angajeze cel puţin o persoană cu dizabilităţi.

Aceste persoane sunt angajate pe perioadă determinată, dar nu mai mică de 9 luni. În situaţia în care contractul de muncă este încheiat pe o perioadă mai mică de 9 luni, acea persoană nu este înregistrată în cota de angajaţi (procentul prevăzut de lege).

Angajatorii aflaţi în situaţii economice dificile pot fi exceptaţi de la îndeplinirea obiectivului de angajare a persoanelor cu dizabilităţi sau de plata taxei de compensare, până când situaţia lor economică se îmbunătăţeşte. În caz contrar, angajatorii care nu respectă obiectivul de ocupare a forţei de muncă trebuie să plătească o taxă de compensare. Fondul special este administrat la nivel regional şi are rolul de a stimula integrarea persoanelor cu handicap pe piaţa forţei de muncă.


Pe lângă legea-cadru menţionată, sunt în vigoare şi alte legi speciale. Legea nr. 113/1985 reglementează angajarea persoanelor cu deficienţe de vedere în posturi ca: operator centrală telefonică, formare profesională, plasare de locuri de muncă, contractare şi sisteme de pensionare. De exemplu, toate instituţiile publice şi companiile private, care au o centrală telefonică cu cel puţin 5 linii trebuie să angajeze un operator de telefonie cu deficienţe de vedere. 

Legea nr. 29 /1994 reglementează încadrarea în muncă a terapeuţilor de reabilitare (asistenţi medicali) cu deficienţe de vedere. Casele de îngrijire medicală privată şi spitalele publice trebuie să angajeze pe o perioadă de cel puţin un an şi până la 5% din personal terapeuţi cu deficienţe de vedere.


De asemenea, în învăţământul public, un procent de 2% din totalul posturilor este rezervat persoanelor cu deficienţe de vedere, potrivit prevederilor Legii nr. 270 / 1982. 


POLONIA

Cadrul legal

Codul muncii (1974), cu modificările ulterioare;

Legea privind stimularea ocupării forţei de muncă, cu modificările 
ulterioare;

Legea privind reabilitarea vocţională şi încadrarea în muncă a persoanelor 
cu dizabilităţi.

În cadrul studiului realizat de către Academic Network of European Disability experts (ANED)
, se menţionează faptul că, în Polonia, în sprijinul creşterii volumului de angajaţi din rândul persoanelor cu dizabilităţi au venit numeroase modificări legislative.


Începând cu 2004 au fost aplicate noi reglementări, orice angajator fiind îndreptăţit să primească o subvenţie lunară din partea Fondului de stat pentru reabilitare pentru finanţarea salariului unei persoane cu dizabilităţi. Trebuie menţionat faptul că un angajator de pe piaţa liberă are dreptul la o subvenţie mai mică pentru angajarea unui persoane cu dizabilităţi decât un manager al unei unităţi protejate, înregistrându-se astfel mai multe angajări de persoane cu dizabilităţi în cadrul ultimelor. Acest fapt este susţinut şi de baza de date a Fondului de stat pentru reabilitare, care în martie 2007  făcea public faptul că dintr-un total de 217,718 persoane cu dizabilităţi care primesc subvenţii salariale, 18% sunt angajate pe piaţa liberă a muncii şi 82% sunt angajate în cadrul unităţilor protejate, comparativ cu anul 2004, când dintr-un total de 206,542 persoane cu dizabilităţi angajate, numai 10% erau angajate pe piaţa liberă a muncii. 


Anul 2007 a adus noi modificări legislative privind asigurarea şanselor egale de angajare a persoanelor cu dizabilităţi, atât pe piaţa liberă a muncii cât şi în unităţile protejate. Astfel, angajatorii au dreptul la o subvenţie din partea statului în valoare a 15 salarii medii pe economie pentru adaptarea locului de muncă şi asigurarea unui mediu de lucru specific persoanelor cu dizabilităţi.


 De asemenea, angajatorii primesc o subvenţie în valoare de 60% din totalul salariului anual al unei persoane cu dizabilităţi, care anterior angajării a fost înregistrată în baza de date a unui oficiu teritorial de muncă ca şomer sau în căutarea unui loc de muncă. 

Persoanele cu dizabilităţi pot fi angajate în Polonia în baza unui cote de angajare aplicate atât în sectorul public cât şi în cel privat, reprezentând 6% din totalul angajaţilor, atunci când numărul acestora este egal sau mai mare de 25.
SLOVACIA
Cadrul legal
Legea nr. 5 / 2004 privind angajarea personalului;

Legea muncii - nr. 311 / 2001.

Potrivit legii, atât companiile private, cât şi cele publice, care  au un număr de peste 20 de salariaţi, sunt obligate să angajeze persoane cu dizabilităţi într-un procent egal cu 3,2% din numărul total de salariaţi.

Există trei posibilităţi de angajare a persoanelor cu dizabilităţi:

- angajarea directă în compania privată/publică;

- subcontractarea lucrărilor unei societăţi care are un număr de angajaţi cu dizabilităţi, precum şi subcontractarea lucrărilor către persoanele cu handicap care desfăşoară activităţi independente;

- plata unei contribuţii anuale către organizaţii care gestionează aceste fonduri pentru integrarea socială a persoanelor cu dizabilităţi. În anul 2008, contribuţia lunară a fost egală cu 0,9% din valoarea salariului mediu, reprezentând suma de 776 euro/an pentru fiecare persoană neangajată.

SLOVENIA

Cadrul legal

Legea privind reabilitarea ocupatională şi încadrarea în muncă a 
persoanelor cu dizabilităţi (2004);

Planul naţional de ocupare a forţei de muncă 2007-2013.

În Slovenia, legea care prevede măsuri speciale privind reabilitarea ocupaţională şi încadrarea în muncă a persoanelor cu dizabilităţi a fost adoptată în anul 2004
.  Persoanele cu dizabilităţi pot fi angajate în baza unei cote de angajare care se aplică tuturor unităţilor care au peste 20 de angajaţi, procentul fiind determinat în funcţie de domeniul de activitate al firmei, după cum urmează:

· 2%  pentru industria de pescuit, comerţ, reparaţii de maşini şi bunuri de consum, catering, agenţii financiare, administraţie publică, apărare, servicii obligatorii de asistenţă medicală etc; 

· 4% pentru domeniul construcţiilor, transportului, depozitelor şi comunicaţiilor, afacerilor imobiliare şi educaţiei;

· 6% pentru agricultură, vânătoare şi silvicultură, industria minieră, activităţi de procesare, aprovizionarea cu energie electrică, gaz şi apă, sistemul de sănătate şi asigurări sociale.


Sistemul cotei de angajare poate fi compensat fie prin încheierea unor contracte între firmele cu domenii de activitate mai sus menţionate şi companiile protejate, fie prin virarea sumei corespunzătoare către bugetul de stat. 


Condiţiile legale pentru obţinerea şi menţinerea statutului de companie protejată în Slovenia
 sunt următoarele:

· compania protejată trebuie să fie societate pe acţiuni;

· pe parcursul anului fiscal, compania trebuie să angajeze cel puţin 40% persoane cu dizabilităţi din totalul angajaţilor, având un minim 5 angajaţi;

· să angajeze persoane cu dizabilităţi care nu îşi pot găsi un loc de muncă pe piaţa liberă datorită lipsei condiţiilor speciale de lucru;

· să angajeze un expert pentru 3 angajaţi cu dizabilităţi sau cel puţin un expert la 20 de angajaţi cu dizabilităţi.


Totodată, companiile protejate sunt scutite de la plata impozitului pe salarii.

SPANIA
Cadrul legal
Legea nr. 13 /1982 privind integrarea persoanelor cu dizabilităţi;
Legea nr. 51 / 2003 privind combaterea discriminării;
Legea nr. 49 / 2007 privind oportunităţile egale;
Decretul Regal nr. 366 / 2007 privind nediscriminarea în muncă, în sectorul public. 

Companiile private şi instituţiile publice sunt obligate să angajeze persoane cu dizabilităţi într-un procent de cel puţin 2% din numărul total de salariaţi. 

Există trei posibilităţi de angajare indirectă a persoanelor cu dizabilităţi:

- subcontractarea lucrărilor unei societăţi care are un număr de angajaţi cu dizabilităţi;

- subcontractarea lucrărilor către persoanele cu handicap care desfăşoară activităţi independente;

- crearea temporară a unei „enclave” de lucru, în cadrul căreia să fie angajate doar persoane cu dizabilităţi.

O metodă alternativă este reprezentată de plata unei contribuţii (donaţie sau sponsorizare) către o societate sau fundaţie, care are ca domeniu de activitate integrarea socială a persoanelor cu dizabilităţi. Valoarea contribuţiei trebuie să reprezinte de 1,5 ori cuantumul indicatorilor stabiliţi prin lege pentru fiecare angajat / an, pentru fiecare persoană cu dizabilităţi neangajată. Recent, a fost adoptată o lege de sancţionare a societăţilor care nu respectă legea privind angajarea persoanelor cu dizabilităţi.  


Angajatorul poate fi scutit de plata acestei contribuţii în situaţia în care nu există candidaţi pentru posturile respective sau dacă se demonstrează că, în actuala conjunctură economică, angajarea unor persoane cu dizabilităţi ar conduce la falimentul societăţii respective.

�  � HYPERLINK "http://www.crips.ro/raport_bandila.doc" ��http://www.crips.ro/raport_bandila.doc�


�  � HYPERLINK "http://www.euro.centre.org/data/1201610451_25081.pdf" ��http://www.euro.centre.org/data/1201610451_25081.pdf�





� � HYPERLINK "http://www.crips.ro/raport_bandila.doc" ��http://www.crips.ro/raport_bandila.doc�


� � HYPERLINK "http://www.euro.centre.org/data/1201610451_25081.pdf" ��http://www.euro.centre.org/data/1201610451_25081.pdf�


� � HYPERLINK "http://www.disability-europe.net/content/pdf/CZ%20Employment%20report.pdf" ��http://www.disability-europe.net/content/pdf/CZ%20Employment%20report.pdf�


� � HYPERLINK "http://www.mpsv.cz/en/1612#eopwd" ��http://www.mpsv.cz/en/1612#eopwd�





� � HYPERLINK "http://www.disability-europe.net/content/pdf/DK%20Employment%20report.pdf" ��http://www.disability-europe.net/content/pdf/DK%20Employment%20report.pdf�


� Association de gestion du fonds pour l'insertion professionnelle des personnes handicapées


� � HYPERLINK "http://www.nda.ie/cntmgmtnew.nsf/employmenttraininghomepage?OpenPage" ��http://www.nda.ie/cntmgmtnew.nsf/employmenttraininghomepage?OpenPage�





� � HYPERLINK "http://www.disability-europe.net/content/pdf/PL%20employment%20%20report.pdf" ��http://www.disability-europe.net/content/pdf/PL%20employment%20%20report.pdf�





� � HYPERLINK "http://www.disability-europe.net/content/pdf/SI%20Employment%20%20report.pdf" ��http://www.disability-europe.net/content/pdf/SI%20Employment%20%20report.pdf�





�� HYPERLINK "http://www.mddsz.gov.si/fileadmin/mddsz.gov.si/pageuploads/dokumenti__pdf/clovekove_pravice_invalidi.pdf" ��http://www.mddsz.gov.si/fileadmin/mddsz.gov.si/pageuploads/dokumenti__pdf/clovekove_pravice_invalidi.pdf�

